**RÁMCOVÁ DOHODA O SKLÁDKOVANÍ ODPADU**

uzavretá v súlade s § 269 ods. 2 zákona č. 513/1991 Zb. Obchodného zákonníka v znení neskorších predpisov, (ďalej len „**Obchodný zákonník**“) s § 83 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) a uzatvorená v súlade s príslušnými ustanoveniami zákona č. 79/2015 Z.z. o odpadoch a o zmene a doplnení niektorých zákonov v znení neskorších predpisov (ďalej len „**Zákon o odpadoch**“), zákona č. 329/2018 Z. z. o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov, ako výsledok zrealizovaného verejného obstarávania zverejneného v Úradnom vestníku EÚ zo dňa ----------pod č. ------------- a vo Vestníku verejného obstarávania č. ---------- zo dňa --------- pod zn. -----------MSS (ďalej len „**Zmluva**")

medzi Zmluvnými stranami:

**Držiteľ odpadu:**

Názov: **Odvoz a likvidácia odpadu a.s. v skratke: OLO a.s.**

Sídlo: Ivanská cesta 22, 821 04 Bratislava

Zastúpený:

Štát: Slovenská republika

IČO: 00 681 300

DIČ: 2020318256

IČ DPH: SK 2020318256

Zapísaný: Obchodný register Mestského súdu Bratislava III,

oddiel: Sa, vložka číslo: 482/B

Bankové spojenie: Československá obchodná banka, a.s.

Číslo účtu: 25332773/7500

IBAN: SK37 7500 0000 0000 2533 2773

SWIFT: CEKOSKBX

Kontaktná osoba

pre odvoz odpadu:

Kontaktná osoba

pre zmluvné veci: Ing. Michaela Čukašová, telefón: +421 911 402 431,

e-mail: [cukasova@olo.sk](mailto:cukasova@olo.sk)

(ďalej len „**Držiteľ odpadu**");

**Odberateľ:**

Názov: [doplniť]

Sídlo: [doplniť]

Zastúpený: [doplniť]

Štát: [doplniť]

IČO: [doplniť]

DIČ: [doplniť]

IČ DPH: [doplniť]

Zapísaný: [doplniť]

Bankové spojenie: [doplniť]

Číslo účtu: [doplniť]

IBAN: [doplniť]

SWIFT: [doplniť]

Kontaktná osoba

pre nakladanie s odpadom: [doplniť], telefón: [doplniť], e-mail: [doplniť]

Kontaktná osoba

pre zmluvné veci: [doplniť], telefón: [doplniť], e-mail: [doplniť]

(ďalej len „**Odberateľ**");

(Držiteľ odpadu a Odberateľ spolu ďalej len „**Zmluvné strany**").

Zmluvné strany sa dohodli na uzatvorení tejto Zmluvy v rozsahu a za podmienok v nej uvedených. Odberateľ bol vybraný ako úspešný uchádzač vo verejnom obstarávaní podľa Zákona o verejnom obstarávaní s predmetom zákazky ***„Zneškodnenie zmesového komunálneho odpadu skládkovaním - odpad kategórie „O“ s katalógovým číslom 20 03 01“.***

**1. PREDMET ZMLUVY**

1. Na základe tejto Zmluvy sa Odberateľ zaväzuje pre Držiteľa odpadu nakladať s odpadom, ktorý nie je nebezpečný, katalógové číslo odpadu: ***20 03 01 zmesový komunálny odpad*** (ďalej len „**Odpad**") a zabezpečiť zneškodnenie Odpadu v zmysle tejto Zmluvy uložením na skládku odpadu [doplniť]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ďalej len „**Skládka**") v súlade so Zákonom o odpadoch a príslušnými všeobecne záväznými právnymi predpismi, najmä vyhláškami Ministerstva životného prostredia Slovenskej republiky v oblasti odpadového hospodárstva a Držiteľ odpadu sa zaväzuje za odovzdaný Odpad uhradiť Odberateľovi odmenu podľa Prílohy č. 2 – Cena (ďalej len „**Príloha č. 1**") k tejto Zmluve.
2. Odberateľ sa zaväzuje, že riadne a včas prevezme od Držiteľa odpadu dovezený Odpad a zneškodní ho na Skládke v súlade so všeobecne záväznými právnymi predpismi platnými najmä v odpadovom hospodárstve, ak v Zmluve nie je uvedené inak. Držiteľ odpadu sa zaväzuje zabezpečiť prepravu Odpadu na miesto odovzdania odpadu, ktorý má byť umiestnený na Skládke na vlastné náklady v čase dohodnutom s Odberateľom podľa tejto Zmluvy.
3. Držiteľ odpadu pred uložením Odpadu na Skládku zabezpečí zaradenie Odpadu podľa druhu odpadu v zmysle vyhlášky Ministerstva životného prostredia Slovenskej republiky č. 365/2015 Z.z., ktorou sa ustanovuje Katalóg odpadov v znení neskorších predpisov (ďalej len „**Vyhláška**").
4. Držiteľ odpadu sa zaväzuje uhradiť Odberateľovi Cenu podľa článku 3 body 3.1 a 3.3 Zmluvy a Prílohy č. 2 k tejto Zmluve, vrátane zákonného poplatku za uloženie Odpadu podľa Prílohy č. 2 a článku 3 bod 3.2 tejto Zmluvy.
5. Zmluvné strany sa dohodli, že **predpokladané množstvo Odpadu**, ktoré bude uložené Držiteľom odpadu u Odberateľa počas trvania tejto Zmluvy, bude **25 000 ton** (slovom: *dvadsaťpäťtisíc ton)*. Zmluvné strany sa dohodli, že Zmluva je rámcovou dohodou a Držiteľ odpadu nie je povinný odovzdať Odberateľovi Odpad v celom uvedenom množstve je rozhodnutím Držiteľa odpadu v akom množstve bude Odpad odovzdaný Odberateľovi.
6. Miesto odovzdania Odpadu sa nachádza na adrese:

[doplniť]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Miesto zneškodnenia Odpadu sa nachádza na adrese:

[doplniť]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V prípade, ak miesto odovzdania Odpadu nie je totožné s miestom zneškodnenia Odpadu, Odberateľ sa zaväzuje zabezpečiť prepravu Odpadu do miesta zneškodnenia Odpadu na vlastné náklady, pričom nesie zodpovednosť, že prepravca Odpadu ako aj prevádzkovateľ skládky Odpadu disponuje so všetkými potrebnými povoleniami na zneškodnenie Odpadu.

1. Odberateľ týmto vyhlasuje, že sú mu vydané a sú právoplatné všetky zákonom stanovené povolenia, rozhodnutia a súhlasy v predpísanej forme a rozsahu, že má vykonané všetky zákonom stanovené registrácie a aj počas platnosti Zmluvy bude disponovať právoplatnými rozhodnutiami, ktoré Odberateľa oprávňujú zneškodňovať Odpad v súlade so Zákonom o odpadoch a ďalšími všeobecne záväznými právnymi predpismi.
2. Odberateľ výslovne súhlasí s tým, aby Držiteľ odpadu vykonával kontroly plnenia tejto Zmluvy kedykoľvek počas platnosti tejto Zmluvy v mieste zneškodnenia Odpadu a/alebo mieste odovzdania odpadu. Kontrolou Držiteľa odpadu sa na účely tejto Zmluvy rozumie kontrola dodržiavania Zákona o odpadoch a ostatných všeobecne záväzných právnych predpisoch pri zneškodnení Odpadu Držiteľa odpadu vykonávaná zamestnancom alebo poverenou osobou Držiteľa odpadu, teda najmä vyhodnotenie súladu medzi prevádzkovým poriadkom a vykonávaním povolenej činnosti. Z kontroly bude vykonaný zápis, ktorej kópia bude odovzdaná Odberateľovi na mieste kontroly. Odberateľ týmto výslovne súhlasí so vstupom Držiteľa odpadu na miesta zneškodnenia alebo odovzdania odpadu a vyhotovením fotodokumentácie a/alebo audiovizuálneho záznamu, pričom Držiteľ odpadu dodrží všetky BOZP pravidlá v mieste zhodnotenia odpadu. Držiteľ odpadu je povinný informovať Odberateľa pred plánovanou kontrolou podľa tohto bodu tejto zmluvy minimálne jeden (1) pracovný deň vopred.
3. Pre vylúčenie pochybností, Zmluvné strany sa dohodli, že súčasťou predmetu plnenia tejto Zmluvy nie je mechanicko-biologická úprava odpadov (MBÚ) v zmysle § 6 ods. 5 písm. a) vyhlášky Ministerstva životného prostredia Slovenskej republiky č. 521/2023 Z. z. ktorou sa mení vyhláška Ministerstva životného prostredia Slovenskej republiky č. 382/2018 Z. z. o skládkovaní odpadov a o uskladnení odpadovej ortuti v znení vyhlášky č. 26/2021 Z. z. (ďalej len "**Vyhláška**“), ktorá nadobudne účinnosť 01.01.2025. Dňom nadobudnutia účinnosti Vyhlášky sa Zmluvné strany dohodli, že sa ukončí záväzok Odberateľa poskytovať Držiteľovi odpadu plnenie podľa tejto Zmluvy za ceny uvedené v prílohe č. 2 tejto Zmluvy.

**2. PRÁVA A POVINNOSTI ZMLUVNÝCH STRÁN**

1. Podmienky spolupráce zmluvných strán a nakladania s Odpadom sú uvedené v tejto Zmluve, pokiaľ sa Zmluvné strany písomne nedohodnú inak za účelom individuálneho nakladania s Odpadom. Držiteľ odpadu vyhlasuje, že si je vedomý právnych následkov, ktoré môžu byť voči nemu uplatnené v prípade dovezenia iného druhu odpadu, než je Odpad uvedený v bode 1.1 tejto Zmluvy.
2. Odberateľ priamo alebo prostredníctvom iného miesta spĺňajúceho povinnosti upravené v článku I tejto Zmluvy (za podmienky splnenia bodu 2.3 Zmluvy) zabezpečí prevádzkovú dobu miesta odovzdania Odpadu pre potreby Držiteľa odpadu najmä v nasledovnom rozsahu:

každý pracovný deň (po-pi) v čase: od 7:00 hod. do 16:30 hod.

Odberateľ zabezpečí odber Odpadu najneskôr do tridsať (30) minút po príchode vozidla Držiteľa odpadu k vstupnému vážnemu zariadeniu určenému na váženie vozidiel prevážajúcich Odpad.

V prípade, ak vznikne u Držiteľa odpadu potreba doviezť Odberateľovi odpad aj mimo termínov dohodnutých podľa bodu 2.2 tejto Zmluvy, zaväzuje sa Držiteľ odpadu požiadať o odber odpadu formou e-mailu alebo telefonicky kontaktné osoby Odberateľa o potrebe takéhoto dovozu a príslušnom množstve a druhu Odpadu aspoň tri (3) pracovné dni vopred. Odberateľ je povinný takejto objednávke o mimoriadny odvoz Odpadu vyhovieť.

1. Odberateľ je povinný požiadať o súhlas s uskladnením Odpadu Držiteľa odpadu na inej skládke, ako tej uvedenej v článku 1 tejto Zmluvy a/alebo s odovzdaním odpadu na inom mieste odovzdania Odpadu ako je uvedené v čl. 1 tejto Zmluvy, a to písomne vopred. Pre vylúčenie pochybností platí, že sa táto skládka a/alebo miesto odovzdania odpadu nebude nachádzať ďalej ako 37 km od Námestia Slovenského národného povstania v Bratislave podľa navigácie googlemaps.com, inak je Odberateľ povinný znášať náklady na dopravu Držiteľa odpadu nad rámec uvedenej vzdialenosti. Pre vylúčenie pochybností platí, že Držiteľ odpadu nie je povinný schváliť iné miesto skládky a/alebo odovzdania odpadu ako miesto uvedené v článku 1 tejto Zmluvy a Odberateľ je povinný rezervovať kapacitu Skládky a/alebo miesta odovzdania odpadu v objeme podľa tejto Zmluvy po dobu trvania tejto Zmluvy.
2. Odberateľ vystaví v dvoch (2) vyhotoveniach vážny lístok s potvrdením o prijatí Odpadu na skládkovanie podľa tejto Zmluvy. Jedno vyhotovenie vážneho lístku spolu s potvrdením o prijatí Odpadu na skládkovanie uschová Odberateľ pre účely fakturácie a kontroly v zmysle Zákona o odpadoch a druhý odovzdá Držiteľovi odpadu (vodičovi) po prevzatí Odpadu alebo zašle Držiteľovi odpadu elektronicky do piatich (5) dní od skončenia kalendárneho mesiaca, v ktorom bol Odpad odovzdaný. Vážny lístok musí obsahovať tieto údaje: (i) identifikáciu Držiteľa odpadu, (ii) miesto odovzdania dodaného odpadu, (iii) druh a kód dodaného odpadu, (iv) hmotnosť dodaného odpadu, (v) dátum a čas prevzatia odpadu, (vi) evidenčné číslo motorového vozidla, ktorým bol odpad dovezený. Držiteľ odpadu alebo ním splnomocnená alebo poverená osoba skontroluje uvedené údaje a potvrdí ich svojím podpisom. V prípade poruchy vážneho zariadenia, resp. pri výpadku elektrického prúdu alebo poruchy vážneho zariadenia Odberateľ zabezpečí váženie na náhradnom vážnom zariadení. V prípade, že to nie je možné, vykoná Odberateľ prepočet objemovej jednotky na hmotnostnú jednotku prostredníctvom koeficientov podľa druhu Odpadu.
3. Odberateľ povolí skládkovanie len dohodnutého druhu Odpadu, ktorý je schválený v prevádzkovom poriadku odsúhlasenom súlade so Zákonom o odpadoch.
4. Odberateľ je povinný udržiavať Skládku v takom stave, aby zabránil možným škodám na živote, zdraví zamestnancov Držiteľa odpadu a jeho majetku. Najmä, ale nie výlučne, je povinný udržiavať všetky príjazdové cesty na Skládke a vo vnútri areálu Skládky ako spevnené očistené komunikácie a miesto vysypania/vykládky Odpadu v takom stave, aby sa predchádzalo škodám na vozidlách Držiteľa odpadu.
5. Odberateľ je povinný umožniť v nevyhnutnom rozsahu pohyb zamestnancov Držiteľa odpadu alebo osôb konajúcich v mene a na účet Držiteľa odpadu a vozidla určeného na prepravu Odpadu v mieste odovzdania Odpadu. Tieto osoby sú povinné dodržiavať prevádzkový poriadok platný v areáli Odberateľa, najmä:

(i) dodržiavať pokyny na informačných tabuliach umiestnených na mieste odovzdania Odpadu;

(ii) dodržiavať usmernenia Odberateľa alebo osôb ním poverených v mieste odovzdania Odpadu;

(iii) dodržiavať maximálnu povolenú rýchlosť vozidiel v mieste odovzdania Odpadu;

(iv) dodržiavať predpisy o bezpečnosti a ochrane zdravia pri práci a ochrane pred požiarmi;

(v) dodržiavať zákaz fajčenia v celom areáli miesta odovzdania odpadu, v prípade ak je takýto zákaz vydaný;

(vi) dodržiavať zákaz pracovať pod vplyvom alkoholických alebo omamných a psychotropných látok v mieste odovzdania Odpadu.

1. Odberateľ vyhlasuje, že Skládka má voľnú kapacitu na minimálne také množstvo Odpadu definovaného v tejto Zmluve, ktoré je vyjadrené hmotnosťou v tonách v čl. 1 bod 1.5 tejto Zmluvy.
2. Odberateľ sa zaväzuje rezervovať kapacitu Skládky pre Držiteľa odpadu na uloženie minimálne takého množstva Odpadu špecifikovaného v tejto Zmluve, ktoré je vyjadrené hmotnosťou v tonách v čl. 1 bod 1.5 tejto Zmluvy počas celého obdobia trvania tejto Zmluvy.
3. Plnenie z tejto Zmluvy sa realizuje na základe objednávok vystavovaných Držiteľom odpadu Odberateľovi v súlade s § 83 ods. 4 Zákona o verejnom obstarávaní na základe pravidiel upravených v tejto Zmluve. Odberateľ sa zaväzuje akceptovať objednávku momentom jej doručenia elektronickou formou na ním pre tento účel určenú e-mailovú adresu. Držiteľ odpadu sa zaväzuje vystaviť a doručiť objednávku Odberateľovi najneskôr päť (5) dní pred požadovaným začatím ukladania odpadu na Skládku. Odberateľ potvrdí zadanie objednávky e-mailom do dvoch (2) pracovných dní odo dňa prijatia objednávky, inak sa má za to, že neumožnil Držiteľovi odpadu v požadovanom termíne ukladať odpad na Skládku. Zmluvné strany sa dohodli, že objednávky (čiastkové zadania) zadávané na základe tejto Zmluvy budú zodpovedať podmienkam dohodnutým v tejto Zmluve a právam a povinnostiam dohodnutým v tejto Zmluve.
4. Odberateľ nie je oprávnený zmeniť miesto odovzdania a/alebo miesto zneškodnenia Odpadu bez písomného súhlasu Držiteľa odpadu, o ktorý ho musí požiadať. Odberateľ požiada o súhlas so zmenou miesta odovzdania a/alebo miesta zneškodnenia Odpadu podľa predošlej vety Držiteľa odpadu a tento sa vyjadrí v lehote desať (10) dní od doručenia žiadosti Odberateľa. Miesto odovzdania a/alebo miesto zneškodnenia Odpadu, ktorým Odberateľ žiada nahradiť pôvodné miesto odovzdania a/alebo miesto zneškodnenia Odpadu, musí spĺňať všetky relevantné požiadavky uvedené v tejto Zmluve, v súťažných podkladoch a v Oznámení o vyhlásení verejného obstarávania identifikovaného v záhlaví tejto Zmluvy. Pre vylúčenie pochybností zmluvné strany sa dohodli, že Držiteľ odpadu nie je povinný schváliť iné miesto odovzdania a/alebo miesto zneškodnenia Odpadu ako miesto uvedené v článku I tejto Zmluvy. Odberateľ berie na vedomie, že Držiteľ odpadu je povinný doviesť odpad na miesto odovzdania a/alebo miesto zneškodnenia Odpadu, pričom miesto odovzdania Odpadu a miesto zneškodnenia Odpadu môžu byť totožné.
5. Zodpovednosť za nakladanie s Odpadom prechádza z Držiteľa odpadu na Odberateľa prevzatím Odpadu v mieste odovzdania Odpadu za podmienky, že Držiteľ odpadu odovzdal Odberateľovi odpad v súlade s touto Zmluvou. Ustanovenia tejto Zmluvy ohľadom zaplatenia zmluvnej pokuty a náhrady škody Zmluvných strán týmto nie sú dotknuté.

**3. CENA A PLATOBNÉ PODMIENKY**

1. Zmluvné strany sa dohodli, že za nakladanie s Odpadom v zmysle tejto Zmluvy má Odberateľ nárok na odmenu podľa hmotnosti uloženého Odpadu – Cenu, ktorá je odvodená od jednotkovej ceny za uloženie 1 tony Odpadu na Skládku v zmysle Prílohy č. 2 tejto Zmluvy počas celej doby trvania Zmluvy.
2. K Cene podľa bodu 3.1 tejto Zmluvy bude pripočítaný i poplatok za uloženie odpadu (ďalej len „**Poplatok**") podľa zákona č. 329/2018 Z. z. o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov (ďalej len „**Zákon o poplatkoch**") a Prílohy č. 1 k nariadeniu vlády Slovenskej republiky č. 330/2018 Z. z. ktorým sa ustanovuje výška sadzieb poplatkov za uloženie odpadov a podrobnosti súvisiace s prerozdeľovaním príjmov z poplatkov za uloženie odpadov (ďalej len „**Príloha č. 1 k nariadeniu vlády**“) v zmysle Prílohy č. 1 tejto Zmluvy.
3. K cene podľa bodu 3.1 tejto Zmluvy bude pri fakturácii pripočítaná aj daň z pridanej hodnoty (ďalej len „**DPH**“) v súlade s platnou legislatívou.
4. Cena podľa bodu 3.1 tohto článku nemôže byť Odberateľom zvýšená počas celej doby trvania tejto Zmluvy.
5. Celkovú Cenu podľa bodov 3.1, 3.2 a 3.3 tejto Zmluvy uhradí Držiteľ odpadu na základe faktúry vystavenej Odberateľom po skončení príslušného kalendárneho mesiaca, v ktorom bol Odpad odovzdaní v mieste odovzdania Odpadu.
6. Faktúra, ktorá nevykazuje chybné údaje a je vystavená Odberateľom podľa bodu 3.5 a 3.7 tohto článku, je splatná do tridsiatich (30) dní odo dňa jej doručenia Držiteľovi odpadu.
7. Faktúra musí obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPH**“) a zákona č. 431/2002 Z. z. o účtovníctve v znení neskorších predpisov a  údaje podľa tejto Zmluvy, najmä:

* označenie Držiteľa odpadu,
* označenie Odberateľa,
* číslo Zmluvy,
* číslo objednávky,
* objem dovezeného Odpadu,
* pečiatka a podpis oprávnenej osoby Odberateľa.

Neoddeliteľnou prílohou každej faktúry sú kópie vážnych lístkov vytvorených za príslušný mesiac.

1. V prípade, ak faktúra nebude obsahovať náležitosti uvedené v zákone o DPH alebo v tejto Zmluve, Držiteľ odpadu je oprávnený vrátiť faktúru Odberateľovi na opravu. V takomto prípade nová lehota splatnosti začne plynúť doručením opravenej alebo novo vystavenej faktúry Držiteľovi odpadu.
2. Držiteľ odpadu bude hradiť faktúru Odberateľovi v prospech bankového účtu uvedeného v záhlaví tejto Zmluvy. Za deň úhrady sa považuje deň, kedy bola príslušná čiastka odpísaná z bankového účtu Držiteľa odpadu.
3. Odberateľ podpisom tejto Zmluvy výslovne **súhlasí ☐ / nesúhlasí ☐** s osobitnými ustanoveniami o zasielaní faktúry v elektronickej podobe v zmysle bodu 3.11 tejto Zmluvy.
4. Osobitné ustanovenia o zasielaní faktúry v elektronickej podobe:
5. Držiteľ odpadu udeľuje Odberateľovi súhlas a oprávnenie v zmysle § 71 ods. 1 písm. b) zákona o DPH, aby Odberateľ vyúčtoval poskytovanie služby faktúrou v elektronickej podobe (ďalej len „**elektronická faktúra**“). V prípade, ak sa Zmluvné strany v Zmluve dohodli na elektronickom prijímaní faktúr, Odberateľ nadobúda oprávnenie vyhotovovať Držiteľovi odpadu elektronickú faktúru za poskytovanie služby a elektronická faktúra je plnohodnotnou náhradou listinnej faktúry. Odoslaním elektronickej faktúry už Odberateľ nie je povinný Držiteľovi odpadu zasielať faktúry v listinnej podobe, ak nie je v zmluve stanovené inak. Držiteľ odpadu na základe jeho predchádzajúcej písomnej žiadosti môže Odberateľovi zaslať faktúru aj v listinnej podobe. Vierohodnosť pôvodu, neporušenosť obsahu a čitateľnosť faktúry poslanej elektronicky musí byť zabezpečená podľa § 71 ods. 3 zákona o DPH.
6. Odberateľ je povinný elektronickú faktúru doručovať Držiteľovi odpadu formou elektronickej pošty, a to na jeho e-mailovú adresu faktury@olo.sk (ďalej len „**e-mailová adresa**“). V zmysle tejto zmluvy sa: a) doručenie elektronickej faktúry na e-mailovú adresu Držiteľa odpadu považuje za predloženie a doručenie vyúčtovania za poskytovanie služby Držiteľovi odpadu, (b) e-mailová adresa sa popri adrese sídla Držiteľa odpadu považuje za adresu pre zasielanie faktúr.
7. Držiteľ odpadu vyhlasuje, že: a) má prístup k e-mailovej adrese, b) nenesie zodpovednosť za akýkoľvek únik informácií z e-mailu Odberateľa, c) zverejňuje údaje sprístupnené Držiteľovi odpadu v doručenej elektronickej faktúre, v prípade, ak faktúra obsahuje údaje, ktoré sú predmetom obchodného tajomstva, je Odberateľ povinný tieto údaje označiť.
8. Držiteľ odpadu je povinný vopred písomne oznámiť Odberateľovi akúkoľvek zmenu, ktorá by mohla mať vplyv na doručovanie elektronických faktúr podľa tejto zmluvy, najmä zmenu e-mailovej adresy.
9. Pre vylúčenie pochybností, elektronická faktúra zaslaná v zmysle tejto zmluvy sa považuje za doručenú Držiteľovi odpadu uplynutím dvoch (2) pracovných dní odo dňa preukázateľného odoslania elektronickej faktúry Držiteľovi odpadu Odberateľom prostredníctvom elektronickej pošty na e-mailovú adresu. V prípade, ak nebude možné doručiť elektronickú faktúru Držiteľovi odpadu na jeho e-mailovú adresu, je Odberateľ povinný doručiť Držiteľovi odpadu faktúru v listinnej podobe a informovať o tom Držiteľa odpadu e-mailom alebo telefonicky.
10. Držiteľ odpadu nezodpovedá za neúplnosť údajov alebo ich poškodenie spôsobné poruchou počas doručovania prostredníctvom siete internet a nezodpovedá za škody vzniknuté z dôvodu nekvalitného pripojenia Odberateľa do siete internet, alebo vzniknuté z dôvodu akejkoľvek nemožnosti Odberateľa pripojiť sa (získať prístup) do siete internet.
11. V prípade, že Držiteľ odpadu bude v omeškaní s plnením svojich peňažných záväzkov voči Odberateľovi (napr. neuhradí faktúru najneskôr v deň splatnosti), je Odberateľ oprávnený požadovať od Držiteľa odpadu zaplatenie zmluvného úroku z omeškania vo výške 0,03 % denne z dlžnej čiastky za každý, aj začatý deň omeškania.

**4.** **ZMLUVNÉ POKUTY**

1. Ak Odberateľ zmení miesto odovzdania Odpadu bez písomného súhlasu Držiteľa odpadu, zaväzuje sa uhradiť Držiteľovi odpadu zmluvnú pokutu 100 000 EUR (slovom: *stotisíc eur*). Za nedodržanie garancie rezervácie kapacity Skládky pre Držiteľa odpadu počas platnosti tejto Zmluvy podľa čl. 2 bod 2.9 tejto Zmluvy zaväzuje sa Odberateľ uhradiť Držiteľovi odpadu zmluvnú pokutu vo výške 100 000 EUR (slovom: *stotisíc* *eur*).
2. Za neoznámenie ukončenia činnosti alebo pozastavenie činnosti na strane Odberateľa, za neoznámenie, že Odberateľovi bolo odobraté ktorékoľvek z povolení, súhlas alebo registrácia podľa bodu 1.7 tejto Zmluvy, skončila ich platnosť alebo inej obdobnej udalosti, ktorá by mohla mať podstatný vplyv na plnenie predmetu Zmluvy do troch (3) dní odo dňa vzniku takejto okolnosti, uhradí Odberateľ Držiteľovi odpadu zmluvnú pokutu 70 000 EUR *(slovom: sedemdesiattisíc eur).*
3. Ak Odberateľ nezabezpečí preberanie dohodnutého druhu Odpadu v dohodnuté dni v dohodnutom čase po dobu dlhšiu ako jeden (1) kalendárny deň, bude sa toto porušenie zmluvnej povinnosti považovať za podstatné porušenie zmluvných povinností a Držiteľ odpadu má právo od tejto Zmluvy odstúpiť. Uvedené sa bude pokladať za nedodržanie garancie kapacity Skládky a Držiteľ odpadu je oprávnený uplatniť si u Odberateľa zmluvnú pokutu podľa bodu 4.1 tejto Zmluvy.
4. Ak Odberateľ poruší zmluvnú povinnosť uvedenú v bode 2.6 tejto Zmluvy a napriek písomnému upozorneniu okamžite neodstráni vyčítané skutočnosti uhradí Držiteľovi odpadu zmluvnú pokutu vo výške 500 EUR (slovom*: päťsto eur*) za každé jednotlivé porušenie, a to aj opakovane.
5. Odberateľ pri nedodržaní povinností týkajúcich sa subdodávateľov uvedených v bodoch 7.1, 7.3 a 7.4 uhradí zmluvnú pokutu vo výške 1000 EUR (slovom: jeden *tisíc eur*).
6. V prípade, ak Odberateľ poruší povinnosť mlčanlivosti stanovenú všeobecne záväzným právnym predpisom a/alebo dohodnutú v tejto Zmluve, zaväzuje sa uhradiť Držiteľovi odpadu zmluvnú pokutu vo výške 5 000,- EUR (slovom *päťtisíc eur*).
7. Za podstatné porušenie zmluvných povinností sa považuje nedodržanie zmluvných povinností uvedených v bodoch 1.7, 2.9, 3.1, 3.2, 4.1, 4.2, 4.3, 4.3, 4.4 a 4.5 a 4.8 tejto Zmluvy.
8. V prípade, ak bude Držiteľovi odpadu zo strany akéhokoľvek orgánu Slovenskej republiky alebo Európskej únie udelená pokuta alebo iná sankcia v súvislosti s nedodržaním bodu 1.7 tejto Zmluvy zo strany Odberateľa, zaväzuje sa Odberateľ uhradiť túto pokutu Držiteľovi odpadu v plnej výške.
9. Zaplatením zmluvných pokút zo strany Odberateľa nezaniká nárok Držiteľa odpadu na náhradu škody prevyšujúcej zmluvnú pokutu. Zmluvné pokuty si môže Držiteľ odpadu započítať v súlade s § 580 zákona č. 40/1964 Zb. Občiansky zákonník v znení neskorších predpisov (ďalej len „**Občiansky zákonník**“) z ceny vyfakturovanej Odberateľom za zneškodnenie Odpadu. Držiteľ odpadu je oprávnený uplatniť si následne zostávajúcu sumu zmluvnej pokuty vystavením faktúry. Odberateľ je povinný uhradiť faktúru do tridsať (30) dní odo dňa jej doručenia Odberateľovi.

**5. DOBA TRVANIA A SKONČENIE ZMLUVY**

1. Táto Zmluva sa uzatvára na dobu určitú na dvadsaťštyri (24) mesiacov odo dňa nadobudnutia účinnosti Zmluvy, alebo do vyčerpania maximálneho finančného limitu vo výške ..... EUR *(slovom: ........ eur)* bez DPH, podľa toho, ktorá skutočnosť nastane skôr.
2. Zmluvné strany sa dohodli, že túto Zmluvu je možné ukončiť pred uplynutím doby jej platnosti nasledovnými spôsobmi:

(i) odstúpením od Zmluvy;

(ii) dohodou Zmluvných strán;

(iii) výpoveďou Držiteľa odpadu.

1. Každá Zmluvná strana je oprávnená odstúpiť od tejto Zmluvy z dôvodu podstatného porušenia povinností vyplývajúcich z tejto Zmluvy druhej Zmluvnej strane. Odstúpenie je účinné dňom doručenia písomného oznámenia o odstúpení od Zmluvy druhej Zmluvnej strane. V prípade odstúpenia sú Zmluvné strany povinné vyrovnať si voči sebe vzájomné záväzky z tejto Zmluvy do tridsiatich (30) dní odo dňa odstúpenia.
2. Držiteľ odpadu môže od tejto Zmluvy odstúpiť aj v prípade, ak:
3. Odberateľ stratí spôsobilosť poskytovať plnenie podľa tejto Zmluvy;
4. Odberateľ uzatvorí zmluvu o subdodávke v rozpore s podmienkami tejto Zmluvy;
5. sa na plnení Zmluvy alebo Objednávky podieľa subdodávateľ, ktorý je partnerom verejné sektora a nie je zapísaný v Registri partnerov verejného sektora;
6. Odberateľ, alebo osoba konajúca v jeho mene, porušil svoju povinnosť mlčanlivosti;
7. vyhlásenie alebo konanie Odberateľa porušilo dobré meno alebo podnikateľskú dôveryhodnosť Držiteľ odpadu;
8. Odberateľ je platobné neschopný, podal, alebo bol voči nemu podaný návrh na vyhlásenie konkurzu, alebo bol návrh na vyhlásenie konkurzu zamietnutý pre nedostatok majetku, alebo vstúpil do likvidácie, alebo ak sa počas reštrukturalizácie dostal do omeškania s plnením, na ktoré vznikol nárok počas reštrukturalizačného konania, alebo sa voči nemu začala exekúcia, ktorá môže ohroziť jeho podnikateľskú činnosť alebo platobnú schopnosť;
9. je prijaté rozhodnutie o povinnom alebo dobrovoľnom zrušení Odberateľa (okrem prípadov zlúčenia alebo splynutia);
10. z iných dôvodov uvedených v tejto Zmluve, najmä, ale nie výlučne z dôvodov podľa bodu 4.7 tejto Zmluvy alebo podľa všeobecne záväzných právnych predpisoch.
11. Dohoda o skončení tejto Zmluvy musí byť písomná, podpísaná oboma Zmluvnými stranami a je účinná dňom nasledujúcim po dni jej zverejnenia na webovej stránke Držiteľa odpadu v zmysle §47a Občianskeho zákonníka, ak osobitný predpis neustanovuje inak.
12. Držiteľ odpadu je oprávnený túto Zmluvu písomne vypovedať bez udania dôvodu. Výpovedná lehota je jeden (1) mesiac a začína plynúť prvým dňom mesiaca nasledujúceho po mesiaci, v ktorom bola výpoveď druhej Zmluvnej strane doručená.
13. Ukončenie Zmluvy nemá vplyv na plnenie práv a povinností, ktoré podľa povahy tejto Zmluvy trvajú aj po ukončení tejto Zmluvy, napríklad práva na úhradu zmluvnej pokuty, náhrady škody, povinnosť mlčanlivosti, a pod.
14. V prípade, ak sa po uzatvorení tejto Zmluvy preukáže, že na relevantnom trhu existuje cena za rovnaké alebo porovnateľné plnenie, ako je obsiahnuté v tejto Zmluve (ďalej len „**nižšia cena**“) a Odberateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a Cenou podľa tejto Zmluvy je viac ako 5 % v neprospech Ceny podľa tejto Zmluvy, zaväzuje sa Odberateľ poskytnúť Držiteľovi odpadu pre takéto plnenie, po preukázaní tejto skutočnosti, dodatočnú zľavu vo výške rozdielu medzi ním poskytovanou cenou podľa tejto Zmluvy a nižšou cenou (ďalej len „**zľava**“). V prípade, ak Odberateľ po riadnom preukázaní tejto skutočnosti neposkytne Držiteľovi odpadu zľavu, Držiteľ odpadu je oprávnený odstúpiť od tejto Zmluvy.

**6. KOMUNIKÁCIA A DORUČOVANIE**

1. Akékoľvek oznámenie alebo akákoľvek iná formálna komunikácia medzi Zmluvnými stranami musí byť realizovaná v písomnej forme a príslušnej Zmluvnej strane musí byť zaslaná alebo doručená osobne, poštou formou doporučenej zásielky alebo kuriérskou službou.
2. Akékoľvek oznámenie alebo akákoľvek iná formálna komunikácia sa považujú za riadne doručené v deň doručenia zásielky príslušnej Zmluvne strane, ak bola zásielka doručená osobne, kuriérskou službou alebo poštou (ako doporučená zásielka), alebo ak adresát odmietne zásielku prevziať dňom odmietnutia prevzatia zásielky. Uvedené sa primerane vzťahuje aj na prípad, kedy sa zásielka vrátila odosielateľovi ako nedoručená, za deň doručenia sa v takomto prípade považuje deň, kedy sa zásielka vrátila nedoručená.
3. Bežná komunikácia Zmluvných strán môže byť uskutočňovaná aj elektronicky. E-mail sa považuje za doručení uplynutím jednej (1) hodiny od momentu odoslania, v prípade ak v tejto Zmluve nie je ustanovené inak. Ak nie je v zmluve dohodnuté inak, táto forma komunikácie sa nikdy nevzťahuje na právne úkony uskutočňované Zmluvnými stranami.

**7. ÚDAJE O SUBDODÁVATEĽOCH A PRAVIDLÁ ZMENY**

1. Údaje o všetkých známych subdodávateľoch, v rozsahu obchodné meno, adresa sídla, údaje o osobe oprávnenej konať za subdodávateľa, meno a priezvisko, adresa pobytu:

[doplniť]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Subdodávateľom na účely tejto Zmluvy je hospodársky subjekt, ktorý uzavrie alebo na účely plnenia tejto Zmluvy Odberateľom písomnú odplatnú zmluvu na plnenie určitej časti zákazky. Hospodárskym subjektom je fyzická osoba, právnická osoba alebo skupina takýchto osôb, ktorá na trh dodáva tovar, poskytuje službu alebo uskutočňuje stavebné práce.
2. Odberateľ je povinný bezodkladne oznámiť Držiteľovi odpadu akúkoľvek zmenu údajov o subdodávateľovi, ako aj o novom subdodávateľovi na základe zmeny subdodávateľa vykonanej podľa pravidla pre zmenu subdodávateľov určeného v tejto Zmluve, a to v rozsahu uvedenom v bode 7.1 tejto Zmluvy.
3. Pravidlo pre zmenu subdodávateľov počas plnenia Zmluvy je nasledovné: Odberateľ nesmie zmeniť subdodávateľa bez písomného súhlasu Držiteľa odpadu. Odberateľ požiada o zmenu subdodávateľa minimálne päť (5) pracovných dní vopred. Nedodržanie tohto pravidla Odberateľom sa považuje za podstatné porušenie zmluvných povinností.
4. Ak Odberateľ zabezpečuje svoju činnosť pre Držiteľa odpadu prostredníctvom subdodávateľa alebo subdodávateľov, je povinný zabezpečiť, aby ich vykonávali len také subjekty, ktoré majú právoplatné všetky povolenia a oprávnenia na vykonávanie danej činnosti, pričom zodpovednosť za všetky činnosti subdodávateľa nesie Odberateľ tak, ako by činnosť vykonával on sám.

**8. VYŠŠIA MOC**

* 1. Vyššia moc je na účely tejto Zmluvy výnimočná udalosť alebo skutočnosť:

1. ktorá je mimo kontroly Zmluvnej strany,
2. proti vzniku ktorej sa Zmluvná strana nemohla primerane zabezpečiť pred uzavretím zmluvy,
3. ktorej sa po jej vzniku nemohla Zmluvná strana náležite vyhnúť, alebo ju odvrátiť a
4. ktorú nie je možné v zásade pripísať druhej Zmluvnej strane.
   1. Vyššia moc môže zahŕňať iba výnimočné udalosti alebo okolnosti, ak sú splnené vyššie uvedené podmienky podľa bodu 8.1 zmluvy. Vyššia moc sú najmä nasledujúce prípady:
5. pandémia nebezpečnej choroby;
6. legislatívne uložené podmienky obmedzenia pohybu ľudí, ako napríklad povinnosť karantény, uzatváranie oblastí, zákazy vstupu cudzích štátnych príslušníkov na územie štátu;
7. vyhlásenie mimoriadnej situácie alebo núdzového stavu, ak opatrenia prijaté s ich vyhlásením majú, alebo môžu mať dopad na plnenie povinností podľa tejto Zmluvy;
8. vojna, vojnový stav (bez ohľadu na to, či bola vyhlásená), invázia, iné vonkajšie nepriateľské akcie, vzbury, teroristické akcie, revolúcia, povstanie, ozbrojené útoky, alebo občianska vojna v krajine, občianske nepokoje, štrajk;
9. expozícia účinkom vojnového streliva, výbušného materiálu, rádioaktívneho materiálu, ionizujúceho žiarenia, s výnimkou, keď je používanie týchto materiálov možné pripísať Odberateľovi;
10. zemetrasenie, povodne, vulkanická činnosť, vietor dosahujúci intenzitu hurikánu a iné prírodné katastrofy s podobnými následkami alebo rozsahom;
11. zmena všeobecne záväzných právnych predpisov, v dôsledku ktorej sa plnenie zmluvy stane celkom alebo sčasti nemožným alebo nedovoleným.
    1. Ak vyššia moc bráni, alebo bude brániť niektorej zo Zmluvných strán v plnení jej povinností podľa Zmluvy, táto Zmluvná strana je povinná oznámiť druhej Zmluvnej strane túto skutočnosť bez zbytočného odkladu. Zmluvná strana ovplyvnená vyššou mocou nebude zodpovedná za porušenia svojich povinností po dobu, dokiaľ jej vyššia moc bráni, alebo bude brániť v ich plnení. Lehota poskytovania služby sa primerane predĺži o vzájomne dohodnutú dobu, minimálne však o dobu trvania vyššej moci.

**9. SPOLOČNÉ A ZÁVEREČNÉ USTANOVENIA**

1. Akékoľvek dodatky a zmeny tejto Zmluvy sú platné len v písomnej forme, po ich odsúhlasení a podpísaní oboma Zmluvnými stranami.
2. Držiteľ odpadu ako prevádzkovateľ osobných údajov týmto informuje Odberateľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje Držiteľ odpadu spracúva na základe oprávneného záujmu podľa čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. b) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu. Získané osobné údaje nepodliehajú profilovaniu ani automatizovanému rozhodovaniu. Držiteľ odpadu nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u Držiteľa odpadu právo:
3. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
4. namietať spracúvanie svojich osobných údajov;
5. na prenosnosť osobných údajov;
6. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle Držiteľa odpadu (ďalej len „**Informácie o ochrane osobných údajov**“).
7. Odberateľ podpisom tejto zmluvy potvrdzuje:
8. správnosť a pravdivosť osobných údajov, ktoré sa ho týkajú a sú uvedené v tejto Zmluve,
9. že mu boli poskytnuté Informácie o ochrane osobných údajov,
10. že v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol Držiteľovi odpadu v súvislosti s uzatvorením tejto Zmluvy (napr. kontaktné osoby, zamestnanci, zástupcovia, subdodávatelia).
11. Pokiaľ niektoré z ustanovení tejto Zmluvy je neplatné alebo neúčinné, alebo sa stane neskôr neplatným alebo neúčinným, nemá to vplyv na platnosť alebo účinnosť ostatných ustanovení tejto Zmluvy. V prípade, že niektoré z ustanovení tejto Zmluvy je neplatné alebo neúčinné, alebo sa stane neskôr neplatným alebo neúčinným, zaväzujú sa zmluvné strany, že ho nahradia ustanovením, ktoré najviac zodpovedá pôvodnej vôli Zmluvných strán a účelu podľa tejto Zmluvy.
12. Odberateľ sa zaväzuje zachovávať mlčanlivosť o všetkých skutočnostiach týkajúcich sa činnosti Držiteľa odpadu, o ktorých sa pri plnení podľa tejto Zmluvy dozvie. Táto mlčanlivosť sa vzťahuje aj na osoby, ktoré v mene Odberateľa vykonávajú činnosti podľa tejto Zmluvy. Toto ustanovenie zostáva v platnosti aj po zániku Zmluvy.
13. Odberateľ je povinný dodržiavať všetky interné osobitné predpisy a pokyny vydané Držiteľom odpadu, s ktorými ho Držiteľ odpadu oboznámi, alebo ktoré sú zverejnené na webovej stránke Držiteľa odpadu.
14. Práva a povinnosti Zmluvných strán neupravené touto Zmluvou sa spravujú Obchodným zákonníkom a platnými právnymi predpismi Slovenskej republiky.
15. Zmluvné strany vyhlasujú, že ich zmluvná voľnosť nebola žiadnym spôsobom obmedzená, že táto Zmluva nebola uzavretá v tiesni za nápadne nevýhodných podmienok a ani v omyle. Zmluvné strany vyhlasujú, že sú plne spôsobilí k právnym úkonom, že text tejto Zmluvy je určitým a zrozumiteľným vyjadrením ich vážnej a slobodnej vôle byť ňou viazaný, a že si Zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.
16. Odberateľ je povinný do siedmich (7) dní odo dňa podpísania Zmluvy podpísať a doručiť do sídla Držiteľa odpadu podpísanú Antikorupčnú doložku zverejnenú na web stránke Držiteľa odpadu <https://www.olo.sk/arte-content/uploads/2021/01/Protikorupcna-dolozka-21_01_11.pdf> .
17. Zmluvné strany sa zaväzujú oznamovať si zmeny týkajúce sa ich identifikačných a kontaktných údajov uvedených v zmluve, predmete činnosti, vstupu do likvidácie, alebo začatia konania podľa zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov. V prípade zmien údajov uvedených v záhlaví Zmluvy a zmeny kontaktných údajov nie je potrebné uzatvárať dodatok k Zmluve.
18. Odberateľ a jeho subdodávatelia sú povinní dodržiavať všetky povinnosti vyplývajúce zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
19. Všetky spory vyplývajúce zo Zmluvy alebo vzniknuté v súvislosti s ňou, budú Zmluvné strany riešiť predovšetkým vzájomnou dohodou. V prípade, že nedôjde k dohode, resp. k mimosúdnemu vyrovnaniu zmluvných strán, na rozhodovanie sporov sú príslušné súdy Slovenskej republiky.
20. Táto Zmluva sa vyhotovuje v troch (3) rovnopisoch, dva (2) rovnopisy pre Držiteľa odpadu a jeden (1) rovnopis pre Odberateľa.
21. Táto Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia [v](http://v) Centrálnom registri zmlúv v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
22. Neoddeliteľnou súčasťou tejto Zmluvy je:

Príloha č. 1 – Opis premetu zákazky

Príloha č. 2 - Cena

|  |  |
| --- | --- |
| V Bratislave dňa [doplniť] | V [doplniť] dňa [doplniť] |
| **Za Držiteľa odpadu:** | **Za Odberateľa:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| [doplniť]  predseda predstavenstva | [doplniť] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| [doplniť]  člen predstavenstva | [doplniť] |